Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 712

b) Tanári képesítést nem nyújtó szakokkal való társítás esetében olyan szakemberek képzése, akik mind az anyanyelv (pl. szaknyelv), mind az idegen nyelv (pl. szakfordítás, tolmácsolás, üzleti/szakmai kommunikáció) tekintetében rendelkeznek olyan elméleti és gyakorlati ismeretekkel, melyek biztosítják az adott munkahely (település, régió) nyelvi infrastrukturális problémáinak magas szintű megoldásához való szakmai közreműködést. A szakot elvégzők tehát alkalmasak nyelvvel kapcsolatos, szakmához kötött, komplex kutató-fejlesztő munkára. A szak — első alapképzésben — csak valamely egyetemi vagy főiskolai szintű szakon elvégzett két félévi tanulmányok után vehető fel, és a továbbiakban az adott szakkal társítva végezhető. A szakon tanári képesítést nem lehet szerezni.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes